ddrg/super_eurlex huggingface dataset:
Euroopa Liidu Teataja L 184 , 13/07/2002 Lk 0026 - 0026



Nõukogu otsus, 18. juuni 2002, millega muudetakse kehtivusaja osas otsust 97/788/EÜ (2002/580/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 29. septembri 1970. aasta direktiivi 70/457/EMÜ ühise põllumajandustaimesortide kataloogi kohta, [1] eriti selle artikli 21 lõike 1 punkti b, võttes arvesse nõukogu 29. septembri 1970. aasta direktiivi 70/458/EMÜ köögiviljaseemne turustamise kohta, [2] eriti selle artikli 32 lõike 1 punkti b, võttes arvesse komisjoni ettepanekut ning arvestades järgmist: (1) Nõukogu 17. novembri 1997. aasta otsusega 97/788/EÜ kolmandates riikides tehtavate sortide säilitamise tavasid käsitlevate kontrollide samaväärsuse kohta, [3] kinnitati, et teatavates kolmandates riikides tehtavad sortide säilitamise tavade ametlikud kontrollid annavad samaväärse tagatise liikmesriikides tehtavate kontrollidega. Teatavate kolmandate riikide osas aegus kõnealune otsus 30. juunil 1999, teiste kolmandate riikide osas lõpeb selle kehtivus 30. juunil 2002. (2) On ilmne, et kolmandates riikides otsuse 97/788/EÜ kohaselt tehtavad kontrollid annavad endiselt samaväärse tagatise liikmesriikides tehtavate kontrollidega. (3) Seepärast tuleks vastavalt muuta otsust 97/788/EÜ, ON VASTU VÕTNUD KÄESOLEVA OTSUSE: Artikkel 1 Otsuse 97/788/EÜ artikkel 3 asendatakse järgmisega: "Artikkel 3 Käesolevat otsust kohaldatakse Korea Vabariigi ja Jugoslaavia Föderatiivse vabariigi suhtes 1. juulist 1997 kuni 30. juunini 1999 ning 18. juunist 2002 kuni 30. juunini 2005; teiste lisas loetletud kolmandate riikide suhtes 1. juulist 1997 kuni 30. juunini 2005." Artikkel 2 Käesolev otsus on adresseeritud liikmesriikidele. Luxembourg, 18. juuni 2002 Nõukogu nimel eesistuja F. Álvarez-Cascos Fernández [1] EÜT L 225, 12.10.1970, lk 1. Direktiivi on viimati muudetud komisjoni direktiiviga 2002/8/EÜ (EÜT L 37, 7.2.2002, lk 7). [2] EÜT L 225, 12.10.1970, lk 7. Direktiivi on viimati muudetud direktiiviga 2002/8/EÜ. [3] EÜT L 322, 25.11.1997, lk 39. --------------------------------------------------
Euroopa Liidu Teataja L 183 , 12/07/2002 Lk 0062 - 0063



Komisjoni otsus, 10. juuli 2002, millega muudetakse otsust 2002/199/EÜ, mis käsitleb loomatervishoiu nõudeid ja veterinaarsertifikaate elusate veiste ja sigade importimisel teatavatest kolmandatest riikidest (teatavaks tehtud numbri K(2002) 2553 all) (EMPs kohaldatav tekst) (2002/578/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest, [1] viimati muudetud määrusega (EÜ) nr 1452/2001, [2] eriti selle artikli 8 lõiget 3, ning arvestades järgmist: (1) Direktiivi 72/462/EMÜ artikli 8 lõike 3 alusel võib teatavates kolmandates riikides sätestatud brutselloosi-, veiste enzootilise leukoosi ja tuberkuloosi kontrolluuringuid pidada samaväärseks nende uuringutega, mis on sätestatud ühendusesisese kaubanduse jaoks. (2) Kanada on esitanud teabe, mis käsitleb karjade ametlikult veiste enzootilisest leukoosist vabaks tunnistamise skeemi selles riigis. (3) Tšehhi Vabariik on esitanud teabe, mis käsitleb sealset ametlikult veiste enzootilisest leukoosist vabaks tunnistamise skeemi. (4) Kõnealuseid Kanada ja Tšehhi Vabariigi esitatud tagatisi enzootilise veiste leukoosi osas võib pidada samaväärseks ühendusesiseses kaubanduses nõutavatega. (5) Kanada ja Tšehhi Vabariigi pädevad veterinaarasutused on kohustunud teavitama komisjoni viivitamatult mis tahes kavandatavatest muudatustest kõnealuste skeemidega seotud eeskirjades. (6) Komisjoni otsust 2002/199/EÜ [3] tuleks vastavalt muuta. (7) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2002/199/EÜ VI lisa asendatakse käesoleva otsuse lisas esitatud tekstiga. Artikkel 2 Käesolev otsus jõustub kuuekümnendal päeval pärast selle avaldamist Euroopa Ühenduste Teatajas. Artikkel 3 Käesolev otsus on adresseeritud liikmesriikidele. Brüssel, 10. juuli 2002 Komisjoni nimel komisjoni liige David Byrne [1] EÜT L 302, 31.12.1972, lk 28. [2] EÜT L 198, 21.7.2001, lk 11. [3] EÜT L 71, 13.3.2002, lk 1. -------------------------------------------------- LISA " VI LISA Veisekarjade, riikide ja piirkondade ametlikult haigusvabaks tunnistamise nõuded (Kohaldatakse kas A või B jagu) A jagu 1. Tuberkuloos ja brutselloos: Nõukogu direktiiv 64/432/EMÜ, A lisa 2. Veiste enzootiline leukoos: Nõukogu direktiiv 64/432/EMÜ, D lisa B jagu: Samaväärsus 1. Eksportiva kolmanda riigi ametlik kontrolliprogramm loetakse samaväärseks nõukogu direktiivi 64/432/EMÜ A ja D lisades kirjeldatuga. 2. Samaväärseks on tunnistatud järgmised ametlikud kontrolliprogrammid: ISO-kood | Riik | Tuberkuloos | Brutselloos | Veiste enzootiline leukoos | Kari | Piirkond või riik | Kari | Piirkond või riik | Kari | Piirkond või riik | CA | Kanada | – | – | – | – | X | – | CZ | Tšehhi Vabariik | – | – | – | – | – | X | " --------------------------------------------------
Euroopa Liidu Teataja L 218 , 13/08/2002 Lk 0001 - 0001



Nõukogu otsus, 12. juuli 2002, Euroopa Ühenduste Kohtu põhikirja käsitleva protokolli muutmise kohta (2002/653/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 245 teist lõiget, võttes arvesse Euroopa Kohtu 17. oktoobri 2001. aasta taotlust, võttes arvesse komisjoni arvamust, [1] võttes arvesse Euroopa Parlamendi arvamust [2] ning arvestades järgmist: tuleks ette näha kolmandate riikide osalemine Euroopa Kohtu eelotsusega seotud menetlustes juhul, kui teatavat küsimust käsitlevas nõukogu kokkuleppes ühe või mitme kolmanda riigiga on sätestatud, et need riigid võivad esitada seisukohti või kirjalikke tähelepanekuid, kui mõne liikmesriigi kohus taotleb Euroopa Kohtu eelotsust kõnealuse kokkuleppe reguleerimisalasse kuuluvas küsimuses, ON VASTU VÕTNUD JÄRGMISE OTSUSE: Artikkel 1 Euroopa Ühenduste Kohtu põhikirja käsitleva protokolli artiklile 20 lisatakse järgmine lõik: "Kui nõukogu ning ühe või mitme kolmanda riigi vahelises teatavat küsimust käsitlevas kokkuleppes on sätestatud, et need riigid võivad esitada seisukohti või kirjalikke tähelepanekuid juhul, kui mõne liikmesriigi kohus taotleb Euroopa Kohtu eelotsust kõnealuse kokkuleppe reguleerimisalasse kuuluvas küsimuses, teatatakse seda küsimust käsitlevast liikmesriigi kohtu otsusest ka asjaomastele kolmandatele riikidele. Need riigid võivad kahe kuu jooksul pärast teate saamist esitada kohtule oma seisukohad või kirjalikud tähelepanekud." Artikkel 2 Käesolev otsus jõustub selle Euroopa Ühenduste Teatajas avaldamise kuupäeval. Brüssel, 12. juuli 2002 Nõukogu nimel eesistuja T. Pedersen [1] Arvamus on esitatud 22. veebruaril 2002 (Euroopa Ühenduste Teatajas seni avaldamata). [2] Arvamus on esitatud 14. mail 2002 (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 213 , 09/08/2002 Lk 0029 - 0029



Nõukogu otsus 2002/648/EÜ, 25. juuni 2002, Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 170 koostoimes artikli 300 lõike 2 esimese lõigu esimese lausega ja artikli 300 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Euroopa Majandusühenduse ja India Vabariigi vaheline partnerlust ja arengut käsitlev koostööleping kirjutati alla 20. detsembril 1993. aastal. [3] (2) Euroopa Ühendus ja India Vabariik tegelevad konkreetsete TTA-programmidega ühist huvi pakkuvates valdkondades. (3) Omandatud kogemuste põhjal on mõlemad pooled avaldanud soovi kehtestada teadus- ja tehnikaalase koostöö tegemiseks sügavam ja laiem raamistik. (4) Käesolev teadus- ja tehnikaalase koostöö leping moodustab osa Euroopa Ühenduse ja India Vabariigi vahelisest ülemaailmsest koostööst. (5) Nõukogu on 12. veebruari 2001. aasta otsusega volitanud komisjoni sõlmima Euroopa Ühenduse ja India Vabariigi vahelist teadus- ja tehnikaalase koostöö lepingut. (6) Nõukogu otsustas 15. novembri 2001. aasta otsusega, et leping kirjutatakse alla Euroopa Ühenduse nimel. (7) Lepingule kirjutati alla 23. novembril 2001. (8) Kõnealune leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu. Lepingu tekst on lisatud käesolevale otsusele. Artikkel 2 Lepingu artikli 11 kohaselt teatab nõukogu eesistuja India Vabariigile, et Euroopa Ühendus on lepingu jõustumiseks vajalikud menetlused lõpule viinud. Luxembourg, 25. juuni 2002 Nõukogu nimel eesistuja J. Matas i Palou [1] EÜT C 304 E, 30.10.2001, lk 241. [2] Arvamus on esitatud 14. mail 2002 (Euroopa Ühenduste Teatajas seni avaldamata). [3] EÜT L 223, 27.8.1994, lk 23. --------------------------------------------------
Euroopa Liidu Teataja L 234 , 31/08/2002 Lk 0039 - 0055



Nõukogu otsus, 22. juuli 2002, Euroopa Ühenduse Atlandi ookeani kaguosa kalavarude kaitse ja majandamise konventsiooniga ühinemise kohta (2002/738/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koos artikli 300 lõike 2 esimese lõigu esimese lausega ja artikli 300 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Ühendus on pädev võtma vastu meetmeid kalavarude kaitseks ja majandamiseks ning sõlmima lepinguid teiste riikide ja rahvusvaheliste organisatsioonidega. (2) Ühendus on osaline Ühinenud Rahvaste Organisatsiooni mereõiguste konventsioonis, mis nõuab rahvusvahelise üldsuse kõigilt osapooltelt koostööd mere bioloogiliste ressursside kaitsel ja majandamisel. (3) Ühendus on allkirjastanud lepingu Ühinenud Rahvaste Organisatsiooni mereõiguste 10. detsembri 1982. aasta konventsiooni nende sätete rakendamise kohta, mis käsitlevad piirialade kalavarude ja siirdekalade kaitset ja majandamist, [3] kuid lepingu ratifitseerimisprotsess on lõpule viimata. (4) Ühendus on aktiivselt osalenud 1997. aastal algatatud Atlandi ookeani kaguosa kalavarude kaitse ja majandamise konventsiooni loomise protsessis koos rannikuäärsete riikide ja muude huvitatud osapooltega. Kooskõlas nõukogu sellekohase otsusega [4] allkirjastas ühendus nimetatud konventsiooni 20. aprillil 2001. aastal diplomaatilisel konverentsil Namiibias Windhoekis. (5) Ühenduse kalurid kalastavad konventsiooniga reguleeritud piirkonnas. Seega vastab konventsiooniga kooskõlas loodava piirkondliku kalavarude majandamise organisatsiooni täisliikmeks saamine ühenduse huvidele. Seetõttu peaks ühendus konventsiooni heaks kiitma, ON VASTU VÕTNUD KÄESOLEVA OTSUSE: Artikkel 1 Käesolevaga kiidab Euroopa Ühendus heaks Atlandi ookeani kaguosa kalavarude kaitse ja majandamise konventsiooni. Käesolevale otsusele on lisatud konventsiooni tekst. Artikkel 2 Käesolevaga volitatakse nõukogu eesistujat määrama isikuid, kellel on vastavalt konventsiooni artikli 25 lõikele 2 õigus anda heakskiitmisdokument hoiule ÜRO Toitlus- ja Põllumajandusorganisatsiooni peadirektorile. Brüssel, 22. juuli 2002 Nõukogu nimel eesistuja P. S. Møller [1] EÜT C 75 E, 26.3.2002, lk 113. [2] Arvamus esitatud 4. juulil 2002 (Euroopa Ühenduste Teatajas seni avaldamata). [3] EÜT L 189, 3.7.1998, lk 14. [4] EÜT L 111, 20.4.2001, lk 15. --------------------------------------------------
Euroopa Liidu Teataja L 228 , 24/08/2002 Lk 0020 - 0021



Komisjoni otsus, 5. august 2002, millega muudetakse otsust 2000/137/EÜ seoses teatavate Horvaatiast ja Ukrainast pärinevate rauast või legeerimata terasest õmbluseta torude importi käsitlevate dumpinguvastaste menetlustega pakutud kohustuste heakskiitmise kohta, ja kohustuse tühistamine (2002/669/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed [1], viimati muudetud määrusega (EÜ) nr 2238/2000 [2], eriti selle artiklit 8, olles konsulteerinud nõuandekomiteega ning arvestades järgmist: A. EELNENUD MENETLUS (1) Komisjon algatas 19. novembril 1998 dumpinguvastase menetluse teatavate, muu hulgas Ukrainast pärinevate rauast ja legeerimata terasest õmblusteta torude [3] impordi suhtes. (2) Kõnealuse menetluse tulemusena kehtestati 2000. aasta veebruaris nõukogu määrusega (EÜ) nr 348/2000 [4] dumpinguvastane tollimaks, kõrvaldamaks dumpingu kahjustavat mõju. (3) Samal ajal kiitis komisjon otsusega 2000/137/EÜ [5] heaks kolme Ukraina eksportija, s.o Dnepropetrovsk Tube Works'i (edaspidi "DTW"), Nikopol Pivdennotrubny Works'i (läks hiljem üle Nikopolsky Seamless Tube Plant'ile, edaspidi "Niko Tube" [6] ja Nizhnedneprovsky Tube Rolling Plant'i (edaspidi "NTRP") võetud ühise hinnakohustuse teatava maksimumkoguse kohta, nimetatud eksportijate tooted vabastati dumpinguvastasest tollimaksust vastavalt määruse (EÜ) nr 348/2000 artikli 2 lõikele 1. B. ÜHISEST KOHUSTUSEST VABATAHTLIK LOOBUMINE (4) DTW, Niko Tube ja NTRP teatasid komisjonile, et nad soovivad ühise kohustuse tühistamist. Seetõttu tuleks kustutada nimed DTW, Niko Tube ja NTRP nende äriühingute nimekirjast, mille tooted on vabastatud dumpinguvastasest tollimaksust vastavalt otsuse 2000/137/EÜ artiklile 1. (5) Paralleelselt selle otsusega tühistas nõukogu määrusega (EÜ) nr 1515/2002 [7] dumpinguvastasest tollimaksust vabastuse, mis on antud DTW-le, Niko Tube'ile and NTRP-le, muutes määruse (EÜ) nr 348/2000 artiklit 2, ON VASTU VÕTNUD KÄESOLEVA OTSUSE: Artikkel 1 Dnepropetrovsk Tube Works'i, Nikopol Pivdennotrubny Works'i (läks hiljem üle Nikopolsky Seamless Tube Plant'ile, edaspidi "Niko Tube") ja Nizhnedneprovsky Tube Rolling Plant'i (NTRP) võetud ühine kohustus tühistatakse käesolevaga. Artikkel 2 Otsuse nr 2000/137/EÜ artiklis 1 esitatud tabel asendatakse järgmisega: "Riik | Tootja | TARICi lisakood | Horvaatia | Zeljezara Sisak d.d., Sisak | A064" | Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 5. august 2002 Komisjoni nimel komisjoni liige Pascal Lamy [1] EÜT L 56, 6.3.1996, lk 1. [2] EÜT L 257, 11.10.2000, lk 2. [3] EÜT C 353, 19.11.1998, lk 13. [4] EÜT L 45, 17.2.2000, lk 1. [5] EÜT L 46, 18.2.2000, lk 34. [6] EÜT C 198, 13.7.2001, lk 2. [7] EÜT L 228, 24.8.2002, lk 8. --------------------------------------------------
Nõukogu otsus,

22. juuli 2002,

kaubandust ja kaubandusküsimusi käsitleva vahelepingu sõlmimise kohta ühelt poolt Euroopa Ühenduse ja teiselt poolt Liibanoni Vabariigi vahel

(2002/761/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõigu esimese lausega,

võttes arvesse komisjoni ettepanekut

ning arvestades järgmist:

(1) Kuni Luxembourg'is 17. juunil 2002 alla kirjutatud Euroopa Vahemere piirkonna lepingu jõustumiseni, millega moodustatakse assotsiatsioon ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel, on vaja heaks kiita kaubandust ja kaubandusküsimusi käsitlev vaheleping ühelt poolt Euroopa Ühenduse ning teiselt poolt Liibanoni Vabariigi vahel.

(2) Vahelepinguga asendatakse Euroopa Majandusühenduse ja Liibanoni Vabariigi vahelise koostöölepingu [1] ja Brüsselis 3. mail 1997 alla kirjutatud Euroopa Söe- ja Teraseühenduse ning Liibanoni vahelise lepingu [2] olulised osad.

(3) ühenduse nimel tuleks vaheleping heaks kiita,

ON VASTU VÕTNUD JÄRGMISE OTSUSE:

Artikkel 1

1. Ühenduse nimel kiidetakse käesolevaga heaks kaubandust ja kaubandusküsimusi käsitlev vaheleping ühelt poolt Euroopa Ühenduse ja teiselt poolt Liibanoni Vabariigi vahel koos lepingu lisade, protokollide ja lõppaktile lisatud ühisdeklaratsioonide ja Euroopa Ühenduse deklaratsioonidega.

2. Esimeses lõigus nimetatud tekstid on lisatud käesolevale otsusele.

Artikkel 2

Nõukogu eesistujal on õigus nimetada isik(ud), kes on volitatud ühenduse nimel hoiule andma lepingu artikli 42 lõikes 2 sätestatud teatise.

Brüssel, 22. juuli 2002

Nõukogu nimel

eesistuja

P. S. Møller

[1] EÜT L 267, 27.9.1978, lk 2.

[2] EÜT L 316, 12.12.1979, lk 24.

--------------------------------------------------
Komisjoni otsus,

23. oktoober 2002,

millega muudetakse direktiivi 2001/14/EÜ raudteetranspordi sõiduplaanide muutmise kuupäeva osas

(teatavaks tehtud numbri K(2002) 3997 all)

(EMPs kohaldatav tekst)

(2002/844/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 26. veebruari 2001. aasta direktiivi 2001/14/EÜ raudteeinfrastruktuuri läbilaskevõime jaotamise, raudteeinfrastruktuuri kasutustasude kehtestamise ja ohutustunnistuste andmise kohta, [1] eelkõige selle artikli 34 lõiget 3,

ning arvestades järgmist:

(1) Direktiivi 2001/14/EÜ III lisaga nähakse ette raudteeinfrastruktuuri läbilaskevõime jaotamise protsessi ajakava ning selles sätestatakse, et muudatused sõiduplaanis tuleb teha iga aasta maikuu viimase laupäeva keskööl.

(2) Kommertstehingutega seotud põhjustel panevad infrastruktuuride haldajad ja raudtee-ettevõtted ette tõsta sõiduplaani muutmise kuupäev iga aasta detsembrikuusse.

(3) Seepärast tuleks direktiivi 2001/14/EÜ III lisa vastavalt muuta.

(4) Käesoleva direktiiviga ettenähtud meetmed on kooskõlas direktiiviga 2001/14/EÜ loodud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 2001/14/EÜ III lisa punkt 2 asendatakse järgmisega:

"2. Sõiduplaani muudetakse detsembrikuu teise laupäeva keskööl. Kui muudatusi või kohandusi tehase pärast talve, et võtta vajadusel eelkõige arvesse piirkondliku reisiliikluse muudatusi, tehakse seda juunikuu teise laupäeva keskööl ning nimetatud kuupäevade vahelisel ajal selliste ajavahemikega, kui tarvis. Infrastruktuuride haldajad võivad kokku leppida muid kuupäevi ning teavitavad komisjoni, kui see võiks mõjutada rahvusvahelist liiklust."

Artikkel 2

Käesolevat otsust kohaldatakse 2003. aasta sõiduplaani suhtes alates 14. detsembrist 2002. Suurbritannia erilise reguleerimissüsteemi tõttu võib Ühendkuningriik seda kohaldada alates 2004. aasta sõiduplaanist, alustades detsembris 2003, kui see ei mõjuta kõnealuse direktiivi muude, eelkõige rahvusvahelise koostööga seotud sätete kohaldamist.

Artikkel 3

Käesolev otsus on adresseeritud liikmesriikidele.

Brüssel, 23. oktoober 2002

Komisjoni nimel

asepresident

Loyola De Palacio

[1] EÜT L 75, 15.3.2001, lk 29.

--------------------------------------------------
Euroopa Liidu Teataja L 281 , 19/10/2002 Lk 0010 - 0011



Nõukogu otsus, 23. september 2002, Euroopa Ühenduse ja Palestiina pagulasi Lähis-Idas toetava ÜRO abiorganisatsiooni (UNRWA) vahelise konventsiooni sõlmimise kohta, mis puudutab pagulaste abistamist Lähis-Ida riikides aastatel 2002-2005 (2002/817/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 181 koostoimes artikli 300 lõike 3 esimese lõiguga ja lõikega 4, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) 31. detsembril 2001. aastal kaotas kehtivuse ÜRO Palestiina pagulasi Lähis-Idas toetava ÜRO abiorganisatsiooniga (UNRWA) sõlmitud 10. konventsioon. [3] (2) Käesolev kriis Lähis-Idas on pannud UNRWAle lisakohustusi. (3) Ühenduse abi UNRWAle on tähtis Lähis-Ida olukorra stabiliseerimisel ja lisaks sellele on see osa vaesuse vastu suunatud kampaaniast arengumaades ning seepärast aitab kaasa asjaomase elanikkonna ja selle elanikkonna vastuvõtjariikide püsivale majanduslikule ja sotsiaalsele arengule. (4) UNRWA tegevuste toetamine aitaks tõenäoliselt kaasa ühenduse eesmärkide saavutamisele. (5) UNRWAga tuleks sõlmida uus konventsioon, et ühendus saaks jätkata abi andmist üldise ja järjepidevust võimaldava programmi raames. (6) Tuleks kehtestada asjakohased siseriiklikud menetlused, et tagada konventsiooni nõuetekohane toimimine. Seetõttu on vaja anda komisjonile volitus teha muudatusi osas, kus konventsioonis nähakse ette muudatuste vastuvõtmine lihtsustatud korras (kirjavahetus), ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Palestiina pagulasi toetava ÜRO abiorganisatsiooni (UNRWA) vaheline konventsioon, mis puudutab pagulaste abistamist Lähis-Ida riikides aastatel 2002–2005. Konventsiooni tekst lisatakse käesolevale otsusele. Artikkel 2 UNRWAle antava ühenduse toiduabi programmi rakendamist reguleerib nõukogu 27. juuni 1996. aasta määrus (EÜ) nr 1292/96 toiduabipoliitika, toiduabi korraldamise ja toiduainetega kindlustamise tugimeetmete kohta. [4] Artikkel 3 Komisjon kiidab erikomiteega konsulteerides heaks konventsiooni muudatused, kus konventsioonis sätestatakse muudatuste vastuvõtmine lihtsustatud korras (kirjavahetus). Artikkel 4 Nõukogu eesistujal on õigus määrata isikud, kes on volitatud ühenduse suhtes siduvale konventsioonile alla kirjutama. Brüssel, 23. september 2002 Nõukogu nimel eesistuja M. Fischer Boel [1] EÜT C 203, 27.8.2002, lk 142. [2] Arvamus on esitatud 3. septembril 2002 (Euroopa Ühenduste Teatajas seni avaldamata). [3] EÜT L 261, 7.10.1999, lk 36. [4] EÜT L 166, 5.7.1996, lk 1. Määrust on muudetud määrusega (EÜ) nr 1726/2001 (EÜT L 234, 1.9.2001, lk 10). --------------------------------------------------
Euroopa Liidu Teataja L 279 , 17/10/2002 Lk 0050 - 0050



Komisjoni otsus, 15. oktoober 2002, millega muudetakse otsust 2000/807/EÜ, millega sätestatakse kodeeritud vorm ja koodid loomahaigustest teatamiseks vastavalt nõukogu direktiivile 82/894/EMÜ (teatavaks tehtud numbri K(2002) 3786 all) (EMPs kohaldatav tekst) (2002/807/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses, [1] viimati muudetud komisjoni otsusega 2000/556/EÜ, [2] eriti selle artikli 5 lõiget 2, ning arvestades järgmist: (1) Komisjoni otsusega 2000/807/EÜ [3] sätestatakse kodeeritud vorm ja asjakohased koodid loomahaigustest teatamiseks vastavalt direktiivile 82/894EMÜ. (2) Nõukogu ja komisjoni (teadus-ja tehnikaalase koostöö kokkuleppe osas) 4. aprilli 2002. aasta otsuses 2002/309/EÜ Euratom seitsme kokkuleppe sõlmimise kohta Šveitsi Konföderatsiooniga [4] nähakse ette Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe heakskiitmine ning Šveitsi lülitamine loomahaigustest teatamise süsteemi. (3) Lisaks tuleks loomahaigustest teatamise süsteemis teatamiskohustuslike loomataudide nimekirja kanda lõhede infektsioosne aneemia ja viiruslik hemorraagiline septitseemia, kuna need haigused kuuluvad nõukogu 28. jaanuari 1991. aasta direktiivi 91/67/EMÜ (akvakultuuriloomade ja -toodete turuleviimist reguleerivate loomatervishoiunõuete kohta, [5] viimati muudetud direktiiviga 98/45/EÜ) [6] A lisa I ja II nimekirja. (4) Et oleks võimalik teatamisel eristada sigade klassikalise katku puhanguid metssigadel ja kodusigadel ning eraldi teatada ka sigade klassikalise katku alatüüpidest, tuleks kõnealustele haigustele anda eraldi koodid. (5) Edastatud teabe konfidentsiaalsuse kaitsmiseks ei tuleks avaldada käesoleva otsuse lisasid. (6) Seepärast tuleks vastavalt muuta otsust 2000/807/EÜ. (7) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2000/807/EÜ IV–VII lisasid muudetakse vastavalt käesoleva otsuse lisade tekstile. Artikkel 2 Käesolev otsus on adresseeritud liikmesriikidele. Brüssel, 15. oktoober 2002 Komisjoni nimel komisjoni liige David Byrne [1] EÜT L 378, 31.12.1982, lk 58. [2] EÜT L 235, 19.9.2000, lk 27. [3] EÜT L 326, 22.12.2000, lk 80. [4] EÜT L 114, 30.4.2002, lk 1. [5] EÜT L 46, 19.2.1991, lk 1. [6] EÜT L 189, 3.7.1998, lk 12. --------------------------------------------------